wannaphong/clean_thaiwikipedia huggingface dataset:
# ดักลาส โอเชอร์ออฟ
ศาสตราจารย์เกียรติคุณ ดร. ดักลาส ดีน โอเชอร์ออฟ (, เกิด 1 สิงหาคม ค.ศ. 1945) เป็นนักฟิสิกส์เชิงทดลองที่รู้จักกันดีสำหรับผลงานในสาขาฟิสิกส์สสารควบแน่น โดยเฉพาะการค้นพบสถานะของไหลยิ่งยวดของ Helium-3 ซึ่งทำให้เขาได้รับรางวัลโนเบลสาขาฟิสิกส์ใน ค.ศ. 1996 ร่วมกับ David Lee และ Robert C. Richardson

ประวัติ
บิดาของ โอเชอร์ออฟ เป็นบุตรของผู้อพยพชาวยิวที่มาจากรัสเซีย มารดาของ โอเชอร์ออฟ เป็นบุตรสาวของผู้อพยพชาวสโลวักBiography on the Nobel Foundation website  โอเชอร์ออฟ เกิดที่เมืองแอเบอร์ดีน รัฐวอชิงตัน และไดัรับปริญญาตรีใน ค.ศ. 1967 จากสถาบันเทคโนโลยีแห่งแคลิฟอร์เนีย ซึ่งเขาได้รับฟังคำบรรยายโดยริชาร์ด ไฟน์แมน และทำวิจัยในระดับปริญญาตรีกับ Gerry Neugebauer

เขาเข้าร่วมห้องปฏิบัติการ Atomic and Solid State Physics ณ มหาวิทยาลัยคอร์เนล ในสถานะนักศึกษาบัณฑิต ทำวิจัยเกี่ยวกับฟิสิกส์อุณหภูมิต่ำ โดยความร่วมมือของ David Lee หัวหน้าห้องปฏิบัติการ และ Robert C. Richardson เขาได้ใช้ Pomeranchuk cell เพื่อศึกษาพฤติกรรมของ 3He ณ อุณหภูมิเพียงเศษเสี้ยวของหนึ่งในพันเหนือศูนย์องศาสัมบูรณ์  คณะวิจับพบปรากฏการณ์ที่ไม่คาดหมายในการทดลองและในที่สุดก็หาคำอธิบายว่าเกิดจากการเปลี่ยนวัฏภาคเป็นของไหลยิ่งยวดของ 3He  ลี ริชาร์ดสัน และ โอเชอร์ออฟ ได้รับรางวัลโนเบลสาขาฟิสิกส์ร่วมกัน ใน ค.ศ. 1996 สำหรับการค้นพบนี้

เขาได้รับปริญญาเอกจากมหาวิทยาลัยคอร์เนลใน ค.ศ. 1973 ต่อมาเขาจึงไปทำงานในห้องปฏิบัติการเบล ณ Murray Hill รัฐนิวเจอร์ซีย์ เป็นเวลา 15 ปี โดยยังศึกษาปรากฏการณ์ ณ อุณหภูมิต่ำของ 3He เมื่อ ค.ศ. 1987 เขาย้ายไปปฏิบัติงาน ณ ภาควิชาฟิสิกส์และฟิสิกส์ประยุกต์แห่งมหาวิทยาลัยสแตนฟอร์ด ซึ่งเข้าได้เป็นประธานภาคตั้งแต่ ค.ศ. 1993-96 งานวิจัยของเขามุ่งศึกษาไปที่ปรากฏการณ์ ณ อุณหภูมิต่ำมากเท่านั้น

เขาได้รับเลือกเป็นหนึ่งใน Space Shuttle Columbia investigation panel ซึ่งทำหน้าที่คล้ายกับตำแหน่งของริชาร์ด ไฟน์แมน ใน Space Shuttle Challenger panel.

ปัจจุบันเขาเป็นที่กรรมการปรึกษาของ Scientists and Engineers for America ซึ่งเป็นองค์กรที่สนับสนุนวิทยาศาสตร์ที่ดีในรัฐบาลอเมริกัน

เขาเป็นคนถนัดซ้ายและมักอธิบายบุคลิกที่แปลกแยกของเขาด้วยความถนัดซ้าย  เขาเป็นนักถ่ายภาพและสอนนักศึกษาปีหนึ่งให้ใช้ถ่ายภาพด้วยฟิล์มในสัมนา "The Technical Aspects of Photography" นอกจากนี้เขายังสอนวิชาฟิสิกส์พื้นฐานในหัวข้องไฟฟ้าและแม่เหล็ก ณ มหาวิทยาลัยสแตนฟอร์ดในหลายปีการศึกษา ครั้งล่าสุดในภาคการศึกษาฤดูใบไม้ผลิ ค.ศ. 2008 ทั้งนี้เขายังสองปฏิบัติการในระดับปริญญาตรีอีกด้วยโดยเฉพาะฟิสิกส์อุณหภูมิต่ำ

ในเดือนตุลาคม ค.ศ. 2010 โอเชอร์ออฟ เข้าร่วมในโครงการ USA Science and Engineering Festival อาหารเที่ยงกับผู้รับรางวัล ซึ่งนักเรียนมัธยมศึกษาได้ร่วมสนทนากับนักวิทยาศาสตร์รางวัลโนเบลในอย่างไม่เป็นทางการระหว่างอาหารกลางวันที่แต่ละคนหิ้วมาเองจากบ้าน
# ดมบูริ
ดมบูริ (ชาม, ถ้วย) หรือข้าวหน้าต่าง ๆ เอกสารเก่าของไทยเรียก ข้าวในขัน เป็นอาหารญี่ปุ่นที่มีลักษณะเป็นอาหารจานเดียวที่มีกับข้าวที่ทำจากเนื้อสัตว์, ปลา, ผัก หรือวัตถุดิบอื่น ๆ ราดบนข้าวสวย ตามแต่จะดัดแปลง

ประวัติ
ดมบูริเป็นอาหารที่รูปแบบเฉพาะตั้งแต่ในประวัติศาสตร์ญี่ปุ่น เริ่มปรากฏให้เห็นในยุคเอโดะ (ค.ศ. 1603–1868) ของประเทศญี่ปุ่น จานข้าวหน้าแบบแรก คือ อูนางิดง (ปลาไหลย่างที่วางอยู่บนชามข้าวปรุงสุก)http://gogen-allguide.com/to/donburi.html ซึ่งในระยะแรก ดมบูริเป็นอาหารง่าย ๆ ใช้ชามขนาดเล็ก มีความสำคัญอยู่ที่ความรวดเร็วและรองรับผู้เร่งรีบ จึงเป็นที่นิยมตามโรงละครหรือลานแสดงตามงานเทศกาล ดมบูริเป็นที่แพร่หลายและกลายเป็นที่นิยมมากตั้งแต่สมัยศตวรรษที่ 19 เป็นต้นมา

ต่อมาในสมัยหลัง ข้าวหน้าอื่น ๆ เช่น เนื้อวัว เนื้อหมู ไก่ ไข่ นั้นเกิดขึ้นยุคเมจิ (ค.ศ. 1868–1912) ซึ่งมาพร้อมกับการเข้ามาของวัฒนธรรมตะวันตกและการคัดสรรถ้วยชามที่ประณีตขึ้นเพื่อการตกแต่งอาหาร โดยดมบูริหรือข้าวหน้าที่เป็นไข่และไก่สันนิษฐานว่าเข้ามาในช่วง ค.ศ. 1891 ส่วนข้าวหน้าหมูหรือคัตสึดงแพร่หลายในญี่ปุ่นช่วงราว ค.ศ. 1913 หรือในยุคไทโช ซึ่งทำให้ข้าวหน้าแบบต่าง ๆ มีการขยายขนาดชามใหญ่ขึ้นเพื่อเพิ่มปริมาณเนื้อใหม่ ๆ หรือการปรุงสุกแบบต่าง ๆ ไปตามยุคสมัยและกาลเวลา นอกจากนี้ดมบูริยังคงเป็นที่แพร่หลายในปัจจุบันทั้งร้านอาหารทั่วไปในประเทศญี่ปุ่นและประเทศต่าง ๆ รวมถึง การส่งออกเป็นอาหารสำเร็จรูป อาหารแช่เข็ง เป็นต้น

หลังอาหารญี่ปุ่นเริ่มเข้าสู่ประเทศไทยในช่วงสงครามโลกครั้งที่สอง ได้แก่ สุกียากี้ ซาชิมิปลากะพงขาว และดมบูริ หรือเอกสารในสมัยนั้นเรียกว่า ข้าวในขัน ซึ่งมีการปรับปรุงรสชาติให้เข้ากับความคุ้นเคยของคนไทย คือ เน้นรสเค็มและหวาน จากซีอิ๊ว น้ำตาล และผงชูรส รวมทั้งแต่กลิ่นด้วยผักชีฝรั่ง

ประเภทของดมบูริ
180px|thumb|right|โอยาโกดง
180px|thumb|right|กีวดง
180px|thumb|right|คัตสึดง
ดมบูริแบบดั้งเดิมของญี่ปุ่นมีด้วยกันดังนี้:
กีวดง (牛丼): เนื้อวัวและหัวหอม บนข้าวสวย
เท็นดง (天丼): เท็มปูระ กุ้ง และผัก บนข้าวสวย 
อูนาดง (鰻丼): ปลาไหลย่าง บนข้าวสวย
ทามาโงดง (玉子丼): ไข่กวน ผสมกับซอสดมบูริหวาน บนข้าวสวย
โอยาโกดง (親子丼): ไก่ตุ๋น ไข่ และหัวหอม บนข้าวสวย
คัตสึดง (カツ丼): หมูแผ่นชุบเกล็ดขนมปังทอด (ทงกัตสึ), หัวหอม และไข่ บนข้าวสวย 
เท็กกาดง (鉄火丼): ปลาทูน่าเฉือนบางบนข้าวสวย อาจเป็นเท็กกาดงแบบธรรมดาหรือแบบเผ็ด
ฮกกาดง: ปลาแซลมอนเฉือนบาง บนข้าวสวย
เนงิโตโรดง (ネギトロ丼): ทูน่ามันหั่นลูกเต๋าและต้นหอม บนข้าวสวย
เท็นชินดง หรือ เท็นชิงฮัง (天津丼 / 天津飯): ดัดแปลงมาจากจีน, เป็นเนื้อปูเจียวไข่ บนข้าวสวย

นอกจากนี้ ดมบูริสามารถทำจากวัตถุดิบมากมาย ตามแต่จะดัดแปลง ซึ่งร้านอาหารจีนราคาย่อมเยาในญี่ปุ่นมักจะนำเสนอ ชูกาดง (中華丼) หรือ โกโมกูชูกาดง (五目中華丼)—สารพัดผัดผักกับเนื้อบนข้าวสวยในชามขนาดใหญ่
# ฐิติรัศมิ์ เจริญภักดี
ฐิติรัศมิ์ เจริญภักดี (ชื่อเดิม: พิมรา; เกิด 31 ตุลาคม พ.ศ. 2527) ชื่อเล่น น้ำหวาน เป็นนักร้อง นักแสดง และพิธีกรชาวไทย มีชื่อเสียงจากการเป็นหนึ่งในเกิร์ลกรุปสัญชาติไทยซาซ่า ร่วมวงกับพิมพ์มาดา บริรักษ์ศุภกร และจรีนา สิริสิงห และออกอัลบั้มชื่อเดียวกับวงใน พ.ศ. 2541

 ประวัติ 
ฐิติรัศมิ์ เกิดวันที่ 31 ตุลาคม พ.ศ. 2527 เกิดที่โรงพยาบาลวิชัยยุทธ กรุงเทพมหานคร เป็นบุตรสาวเพียงคนเดียวของพลอย เจริญปุระ มารดาเป็นบุตรของ รุจน์ รณภพ เป็นพี่สาวของ ใหม่ เจริญปุระ และทราย เจริญปุระ ฐิติรัศม์สำเร็จการศึกษาชั้นมัธยมศึกษาจากโรงเรียนวัฒนาวิทยาลัย ระดับปริญญาตรี คณะนิเทศศาสตร์ สาขาวิชาการภาพยนตร์และวีดิทัศน์ มหาวิทยาลัยรังสิต และปริญญาโท คณะบัณฑิตวิทยาลัย สาขาการจัดการวัฒนธรรม ภาคภาษาอังกฤษ จุฬาลงกรณ์มหาวิทยาลัย

ฐิติรัศม์และศิริศิลป์ โชติวิจิตร หรือ กวาง สมาชิกวงเอบีนอร์มอล เข้าพิธีสงฆ์ทำบุญถวายสังฆทานและพัตตาหารเพลแก่สมเด็จพระวันรัต (จุนท์ พฺรหฺมคุตฺโต) ณ วัดบวรนิเวศราชวรวิหาร ในโอกาสมงคลสมรสของทั้งคู่ เมื่อวันที่ 21 มีนาคม พ.ศ. 2563 กระทั่ง พ.ศ. 2566 ฐิติรัศม์ได้ออกมายอมรับว่าเลิกรากับศิริศิลป์แล้ว

 ผลงาน 
 งานเพลง

 ละครโทรทัศน์ 
 เฮี้ยวนักรักซะเลย (ช่อง 3/2545)
 พ่อแกกับแม่ฉัน (ช่อง 3/2548)
 กลิ่นแก้วตำหนักขาว (ช่อง 3/2548)
 เกิร์ลแก๊งแมลงซ่า (ช่อง 3/2548)
 คลื่นรักสีคราม (ช่อง 5/2548)
 เป็นต่อ (รับเชิญ) (ช่อง 3/2550)
 คลื่นฝัน..วันรัก (ช่อง 9/2552)
 โรงงานสำราญใจ (ช่องทีวีไทย/2553)
 Forward ท้าเวลา พลิกอนาคต (รับเชิญ) (ช่อง 9/2556)
 สองรัก สองวิญญาณ (ช่อง one/2558)
 เลือดข้นคนจาง (ช่อง one 31/2561) รับบท พิม
 แม่มดเจ้าเสน่ห์ (ช่อง จีเอ็มเอ็ม 25/2562)
 แพศยา (ช่อง พีพีทีวี/2564)
 บัลลังก์ลูกทุ่ง (ช่องเวิร์คพอยท์/2567) รับบท พรรณา
 ชะตา ชาตะ (โมโน 29/2567)
 ดวงใจเทวพรหม ตอน พรชีวัน (ช่อง 3/2567) รับบท หม่อมหลวงกระถิน วงศ์นคร (คุณกระถิน)

พิธีกร
 รายการ คนพันธุ์ A (รับเชิญ) (ch 9)
 รายการ TEEN CENTER (ch 7)
 รายการ 9/9 บอกเล่าข่าวดี (ch 9)
 รายการ คุณนายจ่ายตลาด (อมรินทร์ทีวี)
 รายการ ตีฆ้องร้องข่าว (ch Green Channel)
 รายการ Live @ G (ch Gmm music)
 รายการ iScream (YouTube Ch iheretv)

 โฆษณา 
 Lux / ปี 2550
# ซับเวย์ (ร้านอาหาร)
ซับเวย์  เป็นร้านอาหารอเมริกันประเภทแฟรนไชส์ มีสินค้าหลักคือ แซนวิช และสลัด ดำเนินการโดย Doctor's Associates, Inc. (DAI) เป็นหนึ่งในแฟรนไชส์ที่เติบโตเร็วที่สุดในโลกด้วยร้านอาหาร 37,881 ร้านใน 98 ประเทศ  

 นโยบายสวัสดิภาพสัตว์ 
ในพ.ศ. 2558 ซับเวย์ได้ประกาศเจตนารมณ์ว่าจะใช้ไข่ไก่จากฟาร์มปลอดกรง (cage-free) เท่านั้นในทวีปอเมริกาเหนือภายในพ.ศ. 2568https://www.huffpost.com/entry/subway-cage-free-eggs_n_56815de0e4b014efe0d8b576

ในเดือนสิงหาคม พ.ศ. 2562 ซับเวย์ได้ขยายนโยบายสั่งซื้อไข่ไก่จากฟาร์มปลอดกรงมายังประเทศไทย รวมถึงสิงคโปร์ มาเลเซีย ฟิลิปปินส์ เวียดนาม และเกาหลีใต้ อันเป็นผลมาจากการเจรจากับองค์กรพิทักษ์สัตว์ชื่อว่าซิเนอร์เจีย แอนิมอลhttps://coconuts.co/bangkok/news/one-hen-at-a-time-thai-campaigners-target-animal-suffering/

ดูเพิ่ม
 ควิซนอส
# สาธารณรัฐปกครองตนเองอาจารา
อาจารา (,) หรือที่รู้จักอย่างเป็นทางการในชื่อ สาธารณรัฐปกครองตนเองอาจารา (,) เป็นภูมิภาคทางประวัติศาสตร์ ภูมิศาสตร์ และการเมืองการปกครองแห่งหนึ่งของประเทศจอร์เจีย อาจาราตั้งอยู่ที่มุมด้านตะวันตกเฉียงใต้ของประเทศ ริมฝั่งทะเลดำใกล้ตีนเขาคอเคซัสน้อยซึ่งอยู่ทางเหนือของประเทศตุรกี เป็นสถานที่ท่องเที่ยวที่สำคัญและมีบาทูมีซึ่งเป็นเมืองใหญ่อันดับสองของจอร์เจียเป็นเมืองหลวง ประชากรประมาณ 350,000 คนอาศัยอยู่บนพื้นที่ 2,880 ตารางกิโลเมตร (1,110 ตารางไมล์) ของสาธารณรัฐ

อาจาราเป็นถิ่นที่อยู่ของชาวอาจาราซึ่งเป็นกลุ่มย่อยระดับภูมิภาคกลุ่มหนึ่งของกลุ่มชาติพันธุ์จอร์เจีย ในสมัยสหภาพโซเวียต อาจาราเป็นส่วนหนึ่งของสาธารณรัฐสังคมนิยมโซเวียตจอร์เจียในฐานะสาธารณรัฐปกครองตนเองสังคมนิยมโซเวียตอาจารา

 การแบ่งเขตการปกครอง 
อาจาราแบ่งออกเป็นหกหน่วยการบริหาร:

 ชื่อ  พื้นที่   ประชากร </tr> การสำรวจสำมะโนประชากร  ประมาณการ นครบาทูมี   121,806  152,839 </tr> เทศบาลเคดา  452  20,024  16,760 </tr> เทศบาลคอบูเลที  720  88,063  74,794 </tr> เทศบาลเฆลวาชาอูรี  410  90,843  51,189 </tr> เทศบาลชูอาเฆวี  588  21,850  15,044 </tr> เทศบาลฆูลอ 710  33,430  23,327
# แดนซิงวิทเดอะสตาร์ไทยแลนด์
แดนซ์ซิ่ง วิธ เดอะสตาร์ (Dancing With The Stars)  เป็นรายการแข่งขันประกวดเต้นโดยสตาร์ที่มีชื่อเสียงมาแข่งขัน ประกบด้วยคู่เต้นมืออาชีพ เป็นหนึ่งในรายการเรียลลิตี้ทีวีที่มีผู้ชมมากที่สุดรายการหนึ่งทั่วโลก โดยในปี 2553 ที่ผ่านมา ได้รับการบันทึกในกินเนสส์บุ๊ค ว่าเป็นรายการเรียลลิตี้ทีวีที่ประสบความสำเร็จที่สุดในโลก ออกอากาศทุกคืนวันอังคาร เวลา 22.30-24.00 น. ทางสถานีโทรทัศน์สีกองทัพบกช่อง 7 เริ่มวันอังคารที่ 8 มกราคม 2556 - 19 กุมภาพันธ์ 2556

รูปแบบรายการ
ในแต่ละสัปดาห์ คู่เต้นทุกคู่จะต้องแสดงต่อหน้าคณะกรรมการ โดยผู้ชมจะสามารถโหวตลงคะแนนเลือกคู่เต้นที่ตนเองชื่นชอบ ส่วนการนับคะแนนจะนับคะแนนทั้งจากคณะกรรมการและผู้ชมมารวมกัน เพื่อตัดสินว่าคู่ไหนจะได้ผ่านเข้ารอบต่อไป

คณะกรรมการ
ทินกร อัศวรักษ์
มนัสวีร์ กฤตานุกุล 
อมร ชัฏไพศาล

คู่การแข่งขัน
ชื่อของผู้เข้าแข่งขันถูกเปิดเผยเมื่อ 17 ธันวาคม 2555

 ผู้มีชื่อเสียง อาชีพและตำแหน่ง คู่เต้นมืออาชีพ สถานะของการแข่งขันม.ร.ว.มาลินี จักรพันธุ์ —  อลงกฎ นุตสติถูกคัดออกคนที่ 1<small>ในวันที่ 22 มกราคม 2556เล็ก ไอศูรย์ นักแสดงและนายแบบ ส้มโอ บุญภา สุวีณัฐ น้อยนวล (สัปดาห์ 3-4)ถูกคัดออกคนที่ 2<small>ในวันที่ 29 มกราคม 2556นาตาลี เกลโบวา นางงามจักรวาลประจำปี 2548 รัตน์จิโรจน์ ประทุมวันถูกคัดออกคนที่ 3<small>ในวันที่ 5 กุมภาพันธ์ 2556สืบศักดิ์ ผันสืบ นักกีฬานาฎนลิน เรืองสุดตระกานถูกคัดออกคนที่ 4<small>ในวันที่ 12 กุมภาพันธ์ 2556นิโคล เทริโอนักร้องณัฎฐภัทร รุ่งรักษาขอออกจาการแข่งขัน</sup><small>ในวันที่ 13 กุมภาพันธ์ 2556ฝนทิพย์ วัชรตระกูล นักแสดง,มิสไทยแลนด์ยูนิเวิร์ส 2553วัชรากรณ์ เสือสืบพันธุ์รองชนะเลิศ</sup><small>ในวันที่ 19 กุมภาพันธ์ 2556ธามไท แพลงศิลป์ นักร้องค่ายกามิกาเซ่ปิ่นเกล้า นรารักษ์ชนะเลิศ</sup><small>ในวันที่ 19 กุมภาพันธ์ 2556

ตารางคะแนน
 ทีม ตำแหน่ง 1 2 3 4 5 6 7ธามไท & ปิ่นเกล้า<center>1<center>—<center><span style="color:green;"> 20<center>20<center><span style="color:green;"> 24<center><span style="color:green;"> 25<center>24+23=<span style="color:green;">4726+28=<span style="color:green;">54ฝนทิพย์ & วัชรากรณ์<center>2<center>—<center>19<center><span style="color:green;"> 23<center>20<center>24<center>23+24=<span style="color:green;">47<center>22+25=<span style="color:red;">47นิโคล  & ณัฎฐภัทร<center>3<center>—<center>18<center>22<center><span style="color:red;">18<center>22<center>22+20=42<center>—สืบศักดิ์ & นาฎนลิน<center>4<center>—<center><span style="color:green;"> 20<center>19<center>21<center>22<center>21+20=<span style="color:red;">41นาตาลี & รัตน์จิโรจน์ <center>5<center>—<center><span style="color:red;">17<center>21<center><span style="color:green;"> 24<center><span style="color:red;">21เล็ก & ส้มโอ & สุวีณัฐ<center>6<center>—<span style="color:red;">17<span style="color:red;">18<span style="color:red;">18ม.ร.ว มาลินี & อลงกฎ<center>7<center>—1918
เลขสีแดง ได้รับคะแนนน้อยที่สุดในสัปดาห์.
 เลขสีเขียว ได้คะแนนมากที่สุดในสัปดาห์.
 คือคู่เต้นที่ถูกคัดออกในสัปดาห์นั้น
 คือ 1 ใน 2 คู่สุดท้ายที่ถูกเรียกออกไป
# สกุลแอมบาสทาเอีย
สกุลแอมบาสทาเอีย เป็นสกุลหนึ่งของปลาน้ำจืดในวงศ์ปลาหมู (Botiidae) ใช้ชื่อสกุลว่า Ambastaia 

โดยสกุลนี้ตั้งขึ้นโดย มัวรีซ คอตเทเลต ในปี ค.ศ. 2012 โดยแยกออกมาจากสกุล Yasuhikotakia อีกที

แบ่งออกได้เป็น 2 ชนิด

Ambastaia nigrolineata (Kottelat & Chu, 1987) — ปลาหมูน่าน
Ambastaia sidthimunki (Klausewitz, 1959) — ปลาหมูอารีย์Kottelat, M.; 2012: Conspectus cobitidum: an inventory of the loaches of the world (Teleostei: Cypriniformes: Cobitoidei). The Raffles Bulletin of Zoology, Suppl. No. 26: 1-199.
# เจ้าพ่อเซี่ยงไฮ้คนสุดท้าย
เจ้าพ่อเซี่ยงไฮ้คนสุดท้าย  เป็นภาพยนตร์ฮ่องกง ค.ศ. 2013 ที่กำกับโดยหวังจิง นำแสดงโดย โจว เหวินฟะ, หง จินเป่า, อู๋ เจิ้นหวี่ และหวง เสี่ยวหมิง

ภาพยนตร์ได้รับการเปิดตัวในจีนแผ่นดินใหญ่ ณ วันที่ 21 ธันวาคม ค.ศ. 2012《大上海》末日准时上映 黄晓明高天举枪互指2012-12-21

 เนื้อเรื่องย่อ 
เป็นเรื่องราวของ เฉิง ต้าชี่ ชายหนุ่มผู้มีความใสซื่อ แต่เมื่อครั้งที่ถูกหักหลัง เขาก็ได้เติบใหญ่ขึ้นโดยได้ทิ้งความรักไว้ที่เบื้องหลัง เพราะนั่นคือจุดอ่อนสำหรับการก้าวเดินไปข้างหน้าสู่การเป็นเจ้าพ่อตัวจริงของเซี่ยงไฮ้“โจวเหวินฟะ” คืนสังเวียน รับหน้าที่ครั้งใหม่ เจ้าพ่อเซี่ยงไฮ้คนสุดท้าย - เดลินิวส์

 นักแสดงนำ 
 โจว เหวินฟะ รับบทเป็น เฉิง ต้าชี่
 หวง เสี่ยวหมิง รับบทเป็น เฉิง ต้าชี่ (วัยหนุ่ม)คุยกับพระเอกรุ่นใหญ่ โจวเหวินฟะ ผู้สวมวิญญาณ เจ้าพ่อเซี่ยงไฮ้คนสุดท้าย
 หง จินเป่า
 อู๋ เจิ้นหวี่

 การสร้าง 
ภาพยนตร์ชุดนี้ใช้งบในการสร้างที่ 700 ล้านบาท และโจว เหวินฟะ รับบทเป็น เฉิง ต้าชี่ ซึ่งเป็นเจ้าพ่อเซี่ยงไฮ้ที่มีตัวตนอยู่จริง โดยโจว เหวินฟะ ได้หยุดรับงานแสดงทั้งหมดเพื่อภาพยนตร์เรื่องนี้ รวมถึงมีการใช้ทองคำจริงมาประกอบฉากโรงอุปรากร และมีการถ่ายทำขึ้นที่นครเซี่ยงไฮ้ โดยมีผู้กำกับฝ่ายศิลป์ คือ หยี ชุงมั่น ที่เคยมีผลงานเข้าชิงรางวัลออสการ์จาก ศึกโค่นบัลลังก์วังทอง มาแล้ว 

ซึ่งภาพยนตร์มิได้มีเนื้อหาเดียวกับ เจ้าพ่อเซี่ยงไฮ้ ซีรีส์ที่โด่งดังเป็นที่รู้จักกันดีในยุคทศวรรษที่ 1980 แต่จะเป็นงานที่สร้างขึ้นโดยได้รับแรงบันดาลใจจากชีวิตของ ตู้ เย่วซิงปารีสตะวันออก เปิดตำนาน เจ้าพ่อเซี่ยงไฮ้ตัวจริง จากไทยรัฐ หัวหน้าแก๊งมาเฟียผู้เคยมีตัวตนอยู่จริง และสร้างอาณาจักรของตัวเองขึ้นมาในเซี่ยงไฮ้ระหว่างทศวรรษที่ 1920-1930

 เพลงประกอบภาพยนตร์ 
เพลงประกอบภาพยนตร์ประพันธ์โดยเฉิน กวงหรงThe Last Tycoon (2012) - Full cast and crew - IMDb บทเพลงติ้งเฟิงโบ (定風波) ประพันธ์โดยเกา ซื่อจาง
# ริโก คอสแตนตีโน
อเมริโก เซบาสเตียโน คอสแตนตีโน (Americo Sebastiano Costantino) หรือเป็นที่รู้จักกันดีในนาม ริโก (Rico) เกิด 1 ตุลาคม 1961 เป็นนักมวยปล้ำอาชีพลูกครึ่งอเมริกันผสมอิตาเลียน ลาสเวกัส, รัฐเนวาดา อเมริกา เป็นผู้จัดการมวยปล้ำอาชีพและเป็นนักมวยปล้ำด้วย

แชมป์และรางวัล
All Japan Pro Wrestling
All Asia Tag Team Championship (1 time) – with Bull Buchanan
Empire Wrestling Federation
EWF Heavyweight Championship (1 time)
Heartland Wrestling Association
HWA Heavyweight Championship (1 time)
Memphis Power Pro Wrestling
MPPW Heavyweight Championship (1 time)
Ohio Valley Wrestling
OVW Heavyweight Championship (3 times)
OVW Southern Tag Team Championship (1 time) – with The Prototype
World Wrestling Entertainment
WWE Tag Team Championship (1 time) – with Charlie Haas
World Tag Team Championship (1 time) – with Rikishi
Wrestling Observer Newsletter awards
Worst Gimmick (2003)
Other accomplishments
American Gladiators Champion (1990–1991)
# วงศ์ปลาหมู
วงศ์ปลาหมู  เป็นวงศ์ของปลาน้ำจืดกระดูกแข็งวงศ์หนึ่ง ใช้ชื่อวงศ์ว่า Botiidae ในอันดับ Cypriniformes 

โดยวงศ์นี้แยกออกมาจากวงศ์ปลาหมูแท้ (Cobitidae) ในปี ค.ศ. 2012 โดย มัวรีซ คอตเทเลต โดยพัฒนามาจากวงศ์ย่อย Botiinae ที่เลฟ เซมโยโนวิช เบิร์ก นักมีนวิทยาชาวรัสเซียเคยจัดมาก่อนในปี ค.ศ. 1940 เคยจัดให้เป็นวงศ์ย่อยมาก่อน

รูปร่างของปลาหมูในวงศ์นี้ มีรูปร่างลักษณะทั่วไปเหมือนกับปลาในวงศ์ปลาหมู แต่จะพบกระจายพันธุ์ในแหล่งน้ำจืดของแถบเอเชียตะวันออกเฉียงใต้ ส่วนใหญ่มีลวดลายที่เป็นลายโค้งมากกว่า และมีรูปร่างที่เพรียวเป็นทรงกระสวยและมีส่วนของจมูกและปลายปากที่แหลมยาวกว่า อีกทั้งส่วนใหญ่ยังนิยมเลี้ยงกันเป็นปลาสวยงาม

การจำแนก
แยกออกเป็นสกุลต่าง ๆ ได้ดังนี้
Ambastaia 
Botia 
Chromobotia 
Leptobotia 
Parabotia 
Sinibotia 
Syncrossus 
YasuhikotakiaKottelat, M. (2012): Conspectus cobitidum: an inventory of the loaches of the world (Teleostei: Cypriniformes: Cobitoidei).   The Raffles Bulletin of Zoology, Suppl. No. 26: 1-199.

ดูเพิ่ม
วงศ์ปลาหมูแท้
# โซมะ
โซมะ  เป็นนครที่ตั้งอยู่ทางตะวันออกเฉียงเหนือของจังหวัดฟูกูชิมะ ประเทศญี่ปุ่น จัดตั้งขึ้นเมื่อวันที่ 31 มีนาคม ค.ศ. 1954 มีจำนวนประชากร ณ วันที่ 1 เมษายน ค.ศ. 2023 ประมาณ 33,568 คน
# สมเด็จพระราชินีนาถมาร์กาเร็ตแห่งสกอตแลนด์
สมเด็จพระราชินีนาถมาร์กาเร็ตแห่งสกอตแลนด์ เดนมาร์กและสวีเดน หรือ มาร์กาเร็ต ราชนารีแห่งนอร์เวย์   (9 เมษายน 1283 ถึง 26 กันยายน 1290) เป็น สมเด็จพระราชินีนาถแห่งชาวสกอต และ เจ้าหญิงนอร์เวย์  ยังเป็นที่รู้จักกันในนามมาร์กาเร็ตแห่งสกอตแลนด์ (นอร์เวย์: Margrete AV Skottland) และราชินีของนอร์เวย์ (นอร์เวย์: Jomfruen AV Norge) มาร์กาเร็ตทรงขึ้งครองสิริราชสมบัติตั้งแต่ปี 1286 จนกระทั่งพระองค์สวรรคตในปี 1290 ในขณะที่เส้นทางที่จะเสด็จไป สก็อตแลนด์ รวมพระชนมายุได้เพียง 7 พรรษา การสวรรคตของพระองค์นำไปสู่ สงครามประกาศอิสรภาพสกอตแลนด์

พระองค์เป็นพระราชธิดาของกษัตริย์อีริคที่ 2 แห่งนอร์เวย์ และ มาร์กาเร็ต พระราชธิดาของพระเจ้าอเล็กซานเดอร์ที่ 3 แห่งสกอตแลนด์ มาร์กาเร็ตพระราชสมภพเมื่อวันที่ 9 เมษายน 1283 ใน ทอนส์เบิร์ก พระราชมารดาของพระองค์เสด็จสวรรคตเมื่อพระองค์พระราชสมภพ
# Acantopsis choirorhynchos
Acantopsis choirorhynchos เป็นปลาน้ำจืดชนิดหนึ่งในวงศ์ปลาหมูแท้ (Cobitidae) มีลำตัวเล็ก ขนาดยาวไม่เกิน 30 เซนติเมตร (แต่ที่พบโดยทั่วไปจะยาวเพียงแค่ 5-14 เซนติเมตร) หัวแหลม ตาเล็ก หางแหลม กลางลำตัวมีเส้นสีเทาจากหัวถึงหางระหว่างเส้นมีจุดสีดำเป็นแนวยาว ครีบหางเว้าตื้น มีพฤติกรรมชอบอยู่รวมกันเป็นฝูงใหญ่ในพื้นท้องน้ำที่มีกรวดทรายและมีกระแสน้ำไหลเชี่ยว สามารถมุดทรายได้อย่างรวดเร็วเมื่อตกใจหรือจะซ่อนตัวจากสัตว์นักล่า 

A. choirorhynchos เป็นปลาพื้นเมืองในรัฐอัสสัมของอินเดีย, พม่า, ไทย, เวียดนาม, มาเลเซีย (ทั้งตะวันตกและตะวันออก) และเกาะสุมาตราและเกาะชวาของอินโดนีเซีย ตัวอย่างที่นำมาจัดอนุกรมวิธานถูกจับมาจากบริเวณจุดบรรจบระหว่างแม่น้ำเลอมาตังกับแม่น้ำเอนิมในจังหวัดสุมาตราใต้ ส่วนในไทยพบที่แม่น้ำเจ้าพระยา แม่น้ำแม่กลอง แม่น้ำยม แม่น้ำวัง แม่น้ำมูล แม่น้ำสงคราม แม่น้ำปัตตานี เป็นต้น

เนื่องจากปลาชนิดนี้เป็นปลาขนาดเล็ก จึงนิยมบริโภคด้วยการรับประทานทั้งตัวและก้าง โดยนำมาทำเป็นอาหารได้หลายอย่างทั้งการปรุงสดและตากแห้ง โดยรายการที่ขึ้นชื่อที่สุด คือ ปลารากกล้วยทอดกระเทียม รับประทานกับข้าวต้ม สำหรับการปรุงสดสามารถทำอาหารได้หลากหลาย เช่น ต้มยำ ต้มโคล้ง ฉู่ฉี่ นอกจากนี้ยังนิยมเลี้ยงเป็นปลาตู้สวยงาม โดยเฉพาะในตู้ไม้น้ำ นิยมเลี้ยงเพราะเป็นปลาที่เก็บเศษอาหารที่ปลาอื่นกินเหลือไว้เป็นอย่างดี อีกทั้งยังช่วยพรวนทรายให้ร่วนอยู่ตลอดเวลาด้วย จากการที่มันสามารถมุดทรายได้เป็นอย่างดี

อนึ่ง A. choirorhynchos มีชื่อสามัญในภาษาไทยว่า "ปลารากกล้วย" หรือ "ปลาซ่อนทราย" ซึ่งเป็นชื่อที่ใช้เรียกร่วมกับปลาชนิดอื่น ๆ ในสกุล Acantopsis ของวงศ์ปลาหมูราชบัณฑิตยสถาน. พจนานุกรม ฉบับราชบัณฑิตยสถาน พ.ศ. ๒๕๕๔ เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔. กรุงเทพฯ : ราชบัณฑิตยสถาน, 2556, หน้า 993. นอกจากชนิด A. choirorhynchos ซึ่งเป็นชนิดที่พบบ่อยที่สุดแล้ว ยังมีปลารากกล้วยชนิดอื่น ๆ ที่มีความคล้ายคลึงกัน เช่น A. thiemethdi, A. spectabilis, A. octoactinotos เป็นต้น และยังมีอีกหลายชนิดที่ยังไม่สามารถจำแนกอนุกรมวิธานได้ จึงใช้ชื่อชนิดเป็น sp. อยู่
# ภาษาไต้หวัน
ภาษาไต้หวัน มักหมายถึง ภาษาฮกเกี้ยน (Taiwanese Hokkien) - ภาษาซึ่งใช้โดยราว ๆ ร้อยละเจ็ดสิบของประชากรในสาธารณรัฐจีน และอาจหมายถึง

 ภาษาจีน (Taiwanese Mandarin) - ภาษาที่ใช้ทั่วไปในชีวิตประจำวันของเกาะไต้หวัน
 ภาษาหนึ่งภาษาใดในกลุ่มภาษาของเกาะไต้หวัน
 ภาษาหนึ่งภาษาใดในกลุ่มภาษาฟอร์โมซา (Formosan languages) ซึ่งเป็นภาษาถิ่นในเกาะไต้หวัน (เกาะฟอร์โมซา)
# ตึกซิงเกอร์
ตึกซิงเกอร์  หรือซิงเกอร์ทาวเวอร์ ตั้งอยู่ที่ถนนลิเบอร์ตีและถนนบรอดเวย์ในเขตแมนแฮตตัน นครนิวยอร์ก เป็นอาคารสำนักงานสูง 47 ชั้น สร้างเสร็จใน ค.ศ. 1908 โดยเป็นสำนักงานใหญ่ของบริษัทซิงเกอร์ ซึ่งเป็นบริษัทผู้ผลิตจักรเย็บผ้า อาคารนี้ถูกรื้อถอนใน ค.ศ. 1968 ในปัจจุบันเป็นที่ตั้งของอาคารวันลิเบอร์ตีพลาซา
# เรือพิฆาตชั้นคงโง
เรือพิฆาตชั้นคงโง เป็นเรือพิฆาตติดอาวุธนำวิถีของกองกำลังป้องกันตนเองทางทะเลของญี่ปุ่น ได้รับการพัฒนามาจากเรือพิฆาตชั้น Arleigh Burke (อาร์ลีห์เบิร์ก) ของสหรัฐอเมริกา ที่ได้รับการปรับปรุง/ดัดแปลง ให้ตรงตามภัยคุกคามและตามความต้องการของ กองกำลังป้องกันตนเองทางทะเลของญี่ปุ่น (JMSDF) 

มีภารกิจหลักคือการป้องกันภัยทางอากาศให้กับกองเรือ ส่วนภารกิจรองคือการต่อต้านเรือผิวน้ำและเรือดำน้ำ ประจำการเมื่อปี 1991-1996

สำหรับเครื่องยนต์ของเรือนั้น ใช้เครื่องยนต์กังหันก๊าส Ishikawajima-Harima LM2500 ของมิซูบิชิ (ซึ่งได้รับสิทธิบัตรการผลิตของ General Electric LM2500 ซึ่งเป็นเครืองยนต์ตัวเดียวกับที่ติดตั้งใน เรือพิฆาตชั้น Arleigh Burke ของสหรัฐ Type 052 Luhu-class ของกองทัพเรือปลอปล่อยประชาชนจีน และ เรือจักรีนฤเบศร ของไทย รวมถึงเรือบรรทุกเครืองบิน Vikrant ของอินเดีย) โดยเรือชั้นคงโง ติดตั้ง Ishikawajima-Harima LM2500 ถึง 4 ระบบ ทำให้เรือชั้นนี้ ขับเคลื่อนได้ที่ความเร็ว 30 นอต (56 km/h) ด้วยกำลัง 100,000 แรงม้า(75 MW)

 เรือในชั้นคงโง 
right|thumb|เมียวโก (DDG-175)
right|thumb|โชไก (DDG-176)

 หมายเลขสร้าง.  หมายเลขลำเรือ.  ชื่อ  ก่อสร้าง  ปล่อยลงน้ำ  เข้าประจำการ  เมืองท่า 2313  DDG-173  คองโง  8 พฤษภาคม 1990  26 กันยายน 1991  25 มีนาคม 1993   ซะเซะโบะ 2314  DDG-174  คิริชิมะ  7 เมษายน 1992  19 สิงหาคม 1993   16 มีนาคม 1995  โยะโกะซุกะ 2315  DDG-175  เมียวโก  8 เมษายน 1993  5 ตุลาคม 1994   14 มีนาคม 1996  ไมซุรุ 2316  DDG-176  โชไก   29 พฤษภาคม1995  27 สิงหาคม 1996   20 มีนาคม 1998  ซะเซะโบะ

 แหล่งข้อมูลอื่น 

 GlobalSecurity.org; เรือพิฆาตชั้นคองโง

 
ค
ค
*
*
# ธรรมาภิบาลด้านอินเทอร์เน็ต
ธรรมาภิบาลด้านอินเทอร์เน็ต คือการพัฒนาและการประยุกต์หลักการ ปทัสถาน กฎเกณฑ์ กระบวนการตัดสินใจ และโครงการต่างๆ เพื่อกำหนดทิศทางและรูปแบบการวิวัฒนาการและการใช้งานอินเทอร์เน็ต

 นิยาม 
นิยามของธรรมาภิบาลด้านอินเทอร์เน็ตนั้นได้รับการทดสอบท้าทายจากหลายฝ่ายในทุกอุดมการณ์และแนวคิดทางการเมือง หนึ่งในการถกเถียงหลักนั้นครุ่นคิดเกี่ยวกับอำนาจและการมีส่วนร่วมของผู้เล่น เช่น รัฐบาลแห่งชาติ องค์กรธุรกิจ และประชาสังคม กับการมีบทบาทในการอภิบาลอินเทอร์เน็ต

คณะทำงานที่ตั้งขึ้นโดยการประชุมสุดยอดระดับโลกว่าด้วยสังคมสารสนเทศ (World Summit on the Information Society - WSIS) ซึ่งริเริ่มโดยสหประชาชาติ ได้เสนอนิยามของธรรมาภิบาลด้านอินเทอร์เน็ตดังต่อไปนี้ ในรายงานเมื่อเดือนมิถุนายน ค.ศ. 2005:

ธรรมาภิบาลด้านอินเทอร์เน็ตคือการพัฒนาและการประยุกต์โดยรัฐบาล ภาคเอกชน และประชาสังคม ในบทบาทของตน ด้วยหลักการ ปทัสถาน กฎเกณฑ์ กระบวนการตัดสินใจ และโครงการที่มีร่วมกัน เพื่อกำหนดรูปแบบทิศทางของวิวัฒนาการและการใช้งานอินเทอร์เน็ต"Report of the Working Group on Internet Governance (WGIG)", June 2005), p.4.

อาจารย์กฎหมาย Yochai Benkler ได้พัฒนาการวางแนวคิดของธรรมาภิบาลด้านอินเทอร์เน็ต โดยใช้ "ชั้น" (layers) ของการอภิบาล 3 ชั้น: ชั้น "โครงสร้างพื้นฐานเชิงกายภาพ" ("physical infrastructure" layer) ซึ่งสารสนเทศใช้ในการเดินทาง; ชั้น "โปรแกรม" หรือ "ตรรกะ" ("code" or "logical" layer) ซึ่งควบคุมโครงสร้างพื้นฐานดังกล่าว; และชั้น "เนื้อหา" ("content" layer) ซึ่งบรรจุสารสนเทศที่ถูกส่งไปในเครือข่ายYochai Benkler, "From Consumers to Users: Shifting the Deeper Structures of Regulation Towards Sustainable Commons and User Access" , 52 Fed. Comm. L.J. 561, (2000).
# ดินแดนแอนตาร์กติกาของชิลี
ชิเลียนแอนตาร์กติกเทร์ริทอรี  หรือ เตร์ริโตริโอชิเลโนอันตาร์ติโก  เป็นดินแดนในทวีปแอนตาร์กติกาที่ประเทศชิลีอ้างสิทธิ์ครอบครอง แต่ไม่ได้รับการยอมรับจากนานาชาติ ชิเลียนแอนตาร์กติกเทร์ริทอรีมีอาณาเขตนับตั้งแต่ละติจูด 53° ตะวันตก ถึง 90° ตะวันตก และจากขั้วโลกใต้ถึงลองจิจูด 60° ใต้ โดยมีบางส่วนทับซ้อนกับเขตที่อาร์เจนตินาและสหราชอาณาจักรอ้างสิทธิ์ ชิเลียนแอนตาร์กติกเทร์ริทอรีมีพื้นที่ 1,250,000 ตารางกิโลเมตร และมีประชากร 130 คน การบริหารปกครองดินแดนนี้ขึ้นอยู่กับเทศบาลกาโบเดออร์โนส  บนแผ่นดินใหญ่ของทวีปอเมริกาใต้

ในระบบการบริหารดินแดนของชิลีนั้น "อันตาร์ติกา"  เป็นชื่อของเทศบาลที่มีท้องที่ครอบคลุมชิเลียนแอนตาร์กติกเทร์ริทอรีทั้งหมด แต่เทศบาลอันตาร์ติกานั้นต้องอยู่ภายใต้การบริหารจัดการจากเทศบาลกาโบเดออร์โนสซึ่งมีศูนย์กลางการปกครองอยู่ที่ปูเอร์โตวิเลียมส์ และขึ้นอยู่กับจังหวัดอันตาร์ติกาชิเลนา  ซึ่งเป็นส่วนหนึ่งของแคว้นมากายาเนสและลาอันตาร์ติกาชิเลนาอีกทอดหนึ่ง เทศบาลอันตาร์ติกาได้รับการจัดตั้งขึ้นเมื่อวันที่ 11 กรกฎาคม ค.ศ. 1961 โดยขึ้นกับจังหวัดมากายาเนส  จนถึงปี ค.ศ. 1975 จังหวัดอันตาร์ติกาชิเลนาก็ได้รับการจัดตั้งขึ้น ทำให้อำนาจการบริหารชิเลียนแอนตาร์กติกเทร์ริทอรี (หรือเทศบาลอันตาร์ติกา) ย้ายมาอยู่ที่เมืองปูเอร์โตวิเลียมส์ เมืองหลวงของจังหวัดอันตาร์ติกาชิเลนาแทน